alexandrainst/scandi-wiki huggingface dataset:
Sara Blengsli Kværnø

Sara Blengsli Kværnø () er ein norsk badmintonspelar frå Grong. Ho representerer Grong Badmintonklubb.

Kværnø tok til å satsa på profesjonelt badmintonspel som 25-åring og har hatt nederlandske Gerben Breujstens og Geoff Dixon som trenarar. Frå og med 2004 har ho ei rekkje gonger vorte noregsmeister i damesingle og vunne kongepokalen. I tillegg har ho vunne Estil-prisen, kulturprisen for Grong kommune og innsatspokalen frå Norges Badminton Forbund. 

Sara Blengsli Kvernø deltek for fyrste gong i OL for Noreg under sommar-OL 2012.

Kjelde 

 Sara Blengsli Kværnø si nettside. "Meritter" og "Om meg" er brukt i artikkelen. 

Norske badmintonspelarar
Folk frå Grong
Norske deltakarar under sommar-OL 2012
Badmintonspelarar under sommar-OL 2012
Stig André Berge

Stig André Berge () er ein norsk brytar frå Groruddalen. Berge representerer Oslo Bryteklubb.

Stig André Berge har vunne tretten nasjonale titlar og to kongepokalar (2005 og 2008). I tillegg vann han sølv under EM i bryting i Sofia i 2007, og gull frå verdscupen same året.

Berge kvalifiserte seg til sommar-OL 2008 i Beijing, men rauk ut etter den fyrste kampen, der han møtte Nurbakyt Tengizbayev frå Kasakhstan.  Under eit stemne i Finland våren 2012 kvalifiserte han seg til OL på nytt , og tevlar for Noreg under sommar-OL 2012 i London. Berge bryt vanlegvis i 66-kilosklassen i Noreg, men fekk bryta i 60-kilosklassen i London. Diverre tapte han også her sin fyrste kamp; åttandedelsfinalen mot Hasan Alijev frå Aserbajdsjan og rauk med det ut av OL. 

Kjærasten til Stig André Berge, Rosel Utne, er også brytar.

Kjelder 

 Dittoslo.no: Stig-André Berge fra Oslo Bryteklubb er OL-håpet fra Groruddalen

Fotnotar 

Norske brytarar
Norske deltakarar under sommar-OL 2008
Norske deltakarar under sommar-OL 2012
Idrettsutøvarar frå Oslo
Brytarar under sommar-OL 2012
Bård Nesteng

Bård Magnus Nesteng () er ein norsk bogeskyttar frå Fredrikstad. Nesteng representerer Fredrikstad Bueskyttere.

Bård Nesteng representerte Noreg under sommar-OL 2000 i Sydney, og enda der på ein 30. plass. Han har ikkje delteke i OL i ettertid før han kvalifiserte seg til sommar-OL 2012 i London.

Kjelde 

 Biografi og resultat frå Sports-reference.com 

Folk frå Fredrikstad
Norske bogeskyttarar
Norske deltakarar under sommar-OL 2012
Norske deltakarar under sommar-OL 2000
Bogeskyttarar under sommar-OL 2012
Bartosz Piasecki

Bartosz Piasecki () er ein norsk fektar. Piasecki fektar for Bygdø Fekteklubb. Trenaren hans er faren Mariusz Piasecki som tidlegare var nasjonal fektar for Polen.

I 2009 tok Bartosz Piasecki bronse under U23-EM i fekting i Debrecen. I juni 2012 kom han på 16. plass under EM i fekting i Italia.  Piasecki deltok i OL for fyrste gong under sommar-OL 2012 i London. Den 1. august 2012 greidde han som fyrste nordmann nokonsinne å ta olympisk sølv i fekting. Gullmedaljen gjekk til Ruben Limardo Gascon frå Venezuela. Gullet vart den fyrste medaljen i London-OL for Venezuela.

Kjelder 

Denne artikkelen bygger på «Bartosz Piasecki» frå ,  den 31. juli 2012.  
 

Fotnotar 

Norske fektarar
Norske deltakarar under sommar-OL 2012
Fektarar under sommar-OL 2012
Vinnarar av Fearnleys olympiske ærespris
Nordmenn av polsk opphav
Steve Rothery

Steve Rothery () er ein engelsk gitarist og låtskrivar, mest kjend som medlem av progressiv rock-bandet Marillion. Rothery er det einaste gjenverande originalmedlemmet i Marillion, som han var med på å starte i 1979.

Spelestilen til Rothery kan gje assosiasjonar til tidlegare Pink Floyd-gitarist David Gilmour og gitarist i Camel, Andrew Latimer, med hovudvekt på reine tonar og melodiske gitarsoloer. I tillegg til karrieren med Marillion, er Rothery tidvis aktiv med sideprosjektet The Wishing Tree.

Diskografi

Med Marillion 
sjå Diskografien til Marillion

Med Wishing Tree 
 1996 Carnival of Souls
 2009 Ostara

Som gjesteartist/produsent 
 Jadis – Jadis (1989, produsent)
 Arrakeen – Patchwork (1990, gitar)
 Rock Against Repatriation – Sailing (1990, gitar)
 Enchant – A Blueprint of the World (1994, produsent, gitar)
 John Wesley – Under the Red and White Sky (1994, gitar)
 Arena – «Crying for Help», (The Cry) (1994, gitar)
 Mr. So and So – The Overlap (1998, produsent, gitar)
 John Wesley – The Emperor Falls (1999, gitar)
 Ian Mosley & Ben Castle – Postmankind (2001, gitar)
 The Reasoning – Awakening (2007, gitar)
 Gazpacho – Firebird (2005, gitar)
 Swallow the Sun – «Servant of Sorrow», (New Moon) (2009, gitar)

Kjelder 

 Denne artikkelen bygger på «Steve Rothery» frå , den 31. juli 2012. 
  oppgav desse kjeldene:

Bakgrunnsstoff 
 Rothery si side på marillion.com

Engelske gitaristar
Engelske låtskrivarar
Engelske plateprodusentar
Folk frå South Yorkshire
Marillion-medlemmar
Mark Kelly

Mark Colbert Kelly () er ein klaverspelar og låtskrivar i progressiv rock-bandet Marillion. Han har budd i England sidan 1969. Kelly vart medlem av Marillion i 1981, da han erstatta Brian Jelliman. Han spelar keyboard på samtlege av utgjevingane til Marillion.

Kelly spelte tidleg på 1980-talet i bandet Chemical Alice, som gav ut EP-en Curioser and Curioser kort tid før han vart med i Marillion. Han har òg spelt saman med Travis på fleire av konsertane deira.

Diskografi

Med Chemical Alice
 1981 Curioser and Curioser (EP)

Med Marillion
sjå diskografien til Marillion

Med John Wesley
 1994 Under the Red and White Sky (keyboard)

Med Jump
1995 Myth of Independence (keyboard, produsent)

Bakgrunnsstoff 

Kellys side på Marillions offisielle nettsted
Marillion - Other Faces
Chemical Alice
Edison's Children

Irske klaverspelarar
Irske låtskrivarar
Irske plateprodusentar
Marillion-medlemmar
Folk frå Dublin
Pete Trewavas

Peter Trewavas () er ein engelsk musikar mest kjend som bassgitarist for progressiv rock-bandet Marillion og for supergruppa Transatlantic og for sideprosjektet Kino.

Sjølv om han vart fødd i Middlesbrough, budde han mesteparten av oppveksten sin i byen Aylesbury i Buckinghamshire. 

Han vart med i Marillion i 1982, og er framleis medlem av bandet. Han har vore gjestemusikar for mange artistar, samt at han har delteke i diverse sideprosjekt som til dømes Transatlantic og Kino. 

Han var med på gjenforeininga av Transatlantic, som gav ut eit nytt album hausten 2009.

Kjelder

Denne artikkelen bygger på «Pete Trewavas» frå ,  den 31. juli 2012. 
 oppgav desse kjeldene:

Bakgrunnsstoff 
Pete Trewavas si heimeside på Marillion.com
Kino sin offisielle nettstad

Engelske bassistar
Folk frå Middlesbrough
Marillion-medlemmar
Ian Mosley

Ian Francesco Mosley () er ein britisk trommeslager og låtskrivar som særleg er kjend frå progressiv rock-bandet Marillion. Han har vore medlem av bandet sidan 1984, da han erstatta Mick Pointer. Han gav i 1996 ut soloalbumet Crossing the Desert under namnet Iris.

Før han vart heiltids rockemusikar, var han ein periode i byrjinga av 1970-talet òg trommeslagar på West End-oppsetjingane av musikalane Hair og Jesus Christ Superstar. Mosley spelte i bandet Darryl Way's Wolf frå 1973 til 1974, der han medverka på tre av albuma til bandet. I 1975 spelte han i bandet Trace, og han spelte òg med Gordon Giltrap på byrjinga av 1980-talet. I 1983 og 1984 var han med i tidlegare Genesis-gitarist Steve Hackett sitt soloband. Han har òg spelt saman med Manfred Mann.

Diskografi

Soloalbum/Iris
 1996 Crossing the Desert

Med Marillion
sjå diskografien til Marillion
Mosley har medverka på alle albuma til Marillion utanom Script for a Jester's Tear.

Med Darryl Way's Wolf
 1973 Canis Lupus
 1973 Saturation Point
 1974 Night Music
 1974 Darryl Way's Wolf (samlealbum)
 1976 Anthology (samlealbum)

Med Trace
 1975 Birds

Med Gordon Giltrap
 1981 The Peacock Party
 1981 Live (konsertalbum)

Med Renaissance
 1983 Time-Line

Med Steve Hackett Band
 1983 Highly Strung
 1984 'Till We Have Faces
 1992 Time Lapse (konsertalbum)

Bakgrunnsstoff
Ian Mosley-biografi på Reocities.com
Mosley si side på den offisielle nettstaden til Marillion

Engelske trommeslagarar
Engelske låtskrivarar
Musikarar frå London
Marillion-medlemmar
Steve Hogarth

Steve Hogarth (), stundom berre kalla H, er ein britisk songar og musikar. Han er songar i rockebandet Marillion, der han overtok i 1989 etter at tidlegare songar Fish forlét gruppa hausten 1988. Hogarth er òg ein habil klaverspelar, og spelar òg litt gitar ved behov.

Hogarth vart fødd i Kendal i Nord-England, og flytta to år gammal saman med familien til Doncaster, der han voks opp. Rundt 1980 flytta han til London, og fekk snart jobb som klaverspelar (seinare òg delvis vokalist) i bandet Motion Pictures. Gruppa skifta i 1981 namn til The Europeans. Fram til 1984 gav gruppa ut to studioalbum og éit konsertalbum, utan at dei gjorde nokon stor suksess.

I 1985 forlét Hogarth og gitarist Colin Woore The Europeans og danna duoen How We Live. Duoen gav ut eit album i 1987 – Dry Land. Heller ikkje det albumet vart nokre salssuksess, og Hogarth byrja å vurdere framtida som songar og musikar.

Hausten 1988 forlét songar Fish gruppa Marillion, og gruppa såg seg om etter ein ny songar. Steve Hogarth sende gruppa ein kassett, og etter eit møte med gruppa vart han tilbode jobben som den nye songaren deira. Etter ei lita stund takka han ja til tilbodet, og vart offisielt medlem i Marillion 2. februar 1989.

Som vokalist i Marillion skriv Hogarth dei fleste av tekstene til gruppa, fram til 1999 tidvis med hjelp og bidrag frå forfattaren John Helmer. Ved behov bidreg Hogarth òg litt på keyboard og gitar, i tillegg til den faste klaverspelaren og gitaristen i gruppa. Den største salssuksessen sin så langt fekk han i 2004, då Marillion-singelen «You're Gone» nådde 7. plass på den britiske singellista.

I 1997 gav Steve Hogarth ut sitt første soloalbum – Ice Cream Genious. Seinare har han òg gjeve ut eit konsertalbum. Ein solokonsert vart filma i 2006 og gjeve ut på DVD i 2007.

Diskografi

The Europeans
Vocabulary (1982)
Live (1984)
Recurring Dreams (1984)

How We Live
Dry Land (1987)

Marillion (studioalbum)

Seasons End (1989)
Holidays in Eden (1991)
Brave (1994)
Afraid of Sunlight (1995)
This Strange Engine (1997)
Radiation (1998)
marillion.com (1999)
Anoraknophobia (2001)
Marbles (2004)
Somewhere Else (2007)
Happiness is the Road (2008)

Soloalbum
Ice Cream Genious (1997)
Live Spirit: Live Body (2002)
h Natural (DVD) (2007)

Steve Hogarth har òg medverka på fleire andre album som klaverspelar, vokalist og korvokalist.

Kjelder
Denne artikkelen bygger på «Steve Hogarth» frå ,  den 31. juli 2012. 
 oppgav desse kjeldene:

Bakgrunnsstoff
Steve Hogarths offisielle nettside
Steve Hogarth på Marillions nettside

Engelske songarar
Engelske låtskrivarar
Marillion-medlemmar
Folk frå Cumbria
Folk frå Doncaster
Titranulukka

Titranulukka hende i havområdet rundt Titran i Frøya i Sør-Trøndelag 14. oktober 1899. Eit sterkt lågtrykk var årsak til orkan frå nordvest. Fredag 13. oktober då fiskarane frå Titran og andre kringliggjande hamner gjekk ut for å setje sildedrivgarna, var vêret bra. Seint på kvelden vart det brått så stilt at nokre ikkje sette garn, i frykt for uvêr. Om natta kom brått den sterke vinden. Kring 30 farty gjekk ned, og 140 fiskarar miste livet. Dei omkomne var heimehøyrande på kyststrekninga frå Sunnmøre til Bodø.

Det vart sett i gang ein landsomspennande innsamlingsaksjon, der det kom inn over 800 000 kr. 650 000 vart utdelt til dei attlevande, medan resten vart brukt til eit fond «til Afhjælpelse af Nød blandt Efterladte efter Fiskere og i Fiske deltakende Personer». Etter andre verdskrigen tok Sør-Trøndelag Fiskarlag initiativ til eit minnesmerke. Det vart avduka på Titran 17. juli 1949. Monumentet er laga av Kristoffer Leirdal.

Fredag 13. oktober, i same uvêret, miste 30 menneske frå Røvær ved Haugesund livet då båtane gjekk ned på veg heim frå gravferd.

Kjelder 
Karl H. Brox: Havet tok dem. En beretning om Titran-ulykken 1899. Gyldendal Norsk Forlag 1987.

Frøya kommune
1899 i Noreg
Forlis i Trøndelag
Forlis i 1899
Mark Spitz

Mark Andrew Spitz () er ein tidlegare amerikansk symjar. Under OL i München i 1972 tok han sju gullmedaljar, noko han var åleine i å ha oppnådd fram til Beijing-OL i 2008. Da tangerte den amerikanske symjaren Michael Phelpsdenne rekorden.

Etter München-OL la han opp som aktiv symjar. 20 år etter til, OL i Barcelona i 1992, freista han  på ny å kvalifisere seg til OL. Det lukkast ikkje. Han var då 41 år gammal.

Under OL i Mexico by i 1968 tok Spitz to gull med det amerikanske stafettlaget, og har dermed totalt vunne ni olympiske gullmedaljar.

Han forbetra verdsrekorden på 100 fri fleire gongar. Sist til 52,21 under OL i  München 3. september 1972.

OL-medaljar 
 1968  Mexico by -  Gull i svømming, 4 x 100 m fri menn  
 1968  Mexico by -  Gull i svømming, 4 x 200 m fri menn  
 1972  München -  Gull i svømming, 100 meter fri menn  
 1972  München -  Gull i svømming, 200 meter fri menn  
 1972  München -  Gull i svømming, 100 meter butterfly menn  
 1972  München -  Gull i svømming, 200 meter butterfly menn  
 1972  München -  Gull i svømming, 4 x 100 m fri menn  
 1972  München -  Gull i svømming, 4 x 100 m medley menn  
 1972  München -  Gull i svømming, 4 x 200 m fri menn  
 1968  Mexico by -  Sølv i svømming, 100 meter butterfly menn 
 1968  Mexico by -  Bronse i svømming, 100 meter fri menn

Kjelder

Denne artikkelen bygger på «Mark Spitz» frå , den 31. juli 2012. 
 

Olympiske meistrar for USA
Symjarar frå USA
Valentina Vezzali

{{MedaljeBronse| London 2012 | Florett individuelt]]

Maria Valentina Vezzali () er ein italiensk fektar som har vunne fem OL-gull i florett. 
Hun er den første fektaren i OL-historia som har vunne individuelt gull i florett i tre OL på rad  – Sydney 2000, Athen 2004 og Beijing 2008. I London 2012 fekk ho individuell bronse.
Ho har og vunne elleve VM-gull, fem i individuelle konkurransar (1999, 2001, 2003, 2005, 2007) og i tillegg  seks i lagkonkurransar (1995, 1997, 1998, 2001, 2004, 2009) . Ho har og fire sølvmedaljar (to individuelle, og to med det italienske laget), og to bronsemedaljar

I EM har ho vunne åtte gullmedaljar, tre sølvmedaljar og to bronsemedaljar.

Kjelder
Denne artikkelen bygger på «Valentina Vezzali» frå ,  den 31. juli 2012.

Bakgrunnsstoff

Italienske fektarar
Olympiske meistrar for Italia
Deltakarar under sommar-OL 2000
Deltakarar under sommar-OL 2004
Deltakarar under sommar-OL 2008
Deltakarar under sommar-OL 2012
Fektarar under sommar-OL 2012
Wengen

Wengen er ein landsby i Berner Oberland, som høyrer til Lauterbrunnen kommune i Sveits. Staden er den største i kommunen, kva gjeld folketal. Landsbyen ligg 1 274 meter over havet, nokre kilometer nord for fjelltoppane Eiger, Mönch og Jungfrau, 400 meter høgdemeter over dalen Lauterbrunnental.
 
Wengen er tilnytta reiselivslaget 'Jungfrauregion', og omfattar også Jungfrau-Aletsch, eit område som er på UNESCO si liste over verdas naturarv.
 
Sidan 1893 når ein Wengen frå Lauterbrunnen med Wengernalpbahn, ruta tekk 11 minuttar opp og noko meir ned. Sjølve landsbyen har ikkje noko vegsamband med omverda, og har derfor lite trafikk. I Wengen bur mellom 1 200 og 1 300 fastboande, men i vintersesongen har ein meir enn 10 000 og høgsesongen om sommaren i kring 5 000 bebuar.
 
Wengen er kalla «Landsbyen til Jungfrau» og er i januar månad skodeplass for dei årlege Lauberhornrenna med utfor og slalåm på programmet. Den sveitsisk-reformerte kyrkja i Wengen er frå 1953 og har vernestatus. Wengen har elles både ei anglikansk og ei romersk-katolsk kyrkje.

Hedy Schlunegger var frå Wengen.

Kjelder
Denne artikkelen bygger på «Wengen BE» frå ,  den 31. juli 2012.  
 

Kantonen Bern
Australia under OL

Australia () deltok for fyrste gong under dei olympiske sommarleikane i 1896. Dei har delteke i samtlege sommarleikar sidan, men i 1908 og 1912 deltok dei med New Zealand som Australasia. Fyrste gong Australia deltok i dei olympiske vinterleikane var i 1932, og har delteke i samtlege vinterleikar sidan 1952. Australian Olympic Committee, den australske olympiske komité, vart skipa i 1895. Edwin Flack var den fyrste utøvaren som representerte Australia under OL. Han vann gull på 800 meter og 1 500 meter under sommar-OL 1896. Han vann òg bronse i tennis dobbel for blanda lag.

Vertsnasjon
Australia har vore vertsnasjon for sommar-OL to gonger. I 1956 var Melbourne vertsby saman med Stockholm i Sverige og i 2000 var Sydney vertsby.

Flagg
Australia har nytta fire ulike flagg under OL. I 1896 og 1990 nytta dei det britiske flagget, i 1904 og under dei ikkje-anerkjende leikane i 1906 nytta dei ein gamal versjon av det australske flagget og dei har nytta det australske flagget sidan 1920, med untak av sommar-OL 1980 då dei nytta det olympiske flagget.

IOK-landskode
Australia nyttar AUS som sin IOK-landskode. Koden er stadfesta av Den internasjonale olympiske komité (IOK) og vert nytta for å sortere deltakarnasjonane under OL. Under vinter-OL 1956 nytta Australia IOK-koden AUT.

Medaljefordeling

Sommar-OL

Kjelder
Denne artikkelen bygger på «Australia at the Olympics» frå , og «IOKs landskoder» frå  den 1. august 2012.
Thukydides

Thukydides (fødd før 454 før Kristi fødsel, døydde truleg mellom  399 og 396 f.Kr.) var ein athensk militærstrateg av høg rang og ein framifrå historikar under den greske antikken. For Thukydides kom dei historiske kreftene uttrykksfullt til syne gjennom, og hadde sine særlege føresetnader i, menneskets natur og i motiva for menneskets handlingar, noko som også verka inn på dei grunnleggjande politiske tilhøva.

Verket hans om Peloponneskrigen har vorte ståande som eit standardverk, trass i at verket ikkje vart fullført. Til grunn for historieskildringa hans ligg ein metodikk og ein vilje til nøytral søking etter sanninga, som synes ha eit vitskapleg formål.
 
Dagens Thukydides-forskarar er delte i synet i kva grad dette var formålet under utarbeidinga av verket. Grunnlaget for tvilen er særleg basert på framstillinga hans av Perikles si rolle i opphavet til krigen.

Sjølv såg Thukydides på sine nedteikningar som ein eignelut som han overlet til all ettertid. Det beste dømet på kor vellukka dette prosjektet var, syner den ulike handsaminga av ymse kortvarige hendingar under peloponnensarkrigen og dei langsiktige grunnane til den dåverande, greske stormakts-rivaliseringa mellom sjømakta Athen og landmakta Sparta.

Kjelder
Denne artikkelen bygger på «Thukydides» frå ,  den 1. august 2012.  
 

Greske historikarar
Urige Buta

Urige Arado Buta () er ein norsk-etiopisk langdistanseløpar. 

Urige Buta vart fødd i Etiopia, men kom til Noreg for å søkja asyl i 2003 og budde fyrst på asylmottak på Husnes i Kvinnherad kommune. I tida på mottaket brukte han mykje tid på å springa, og talentet hans vart lagt merke til. Etter tida på asylmottaket busette Buta seg i Haugesund. Her begynte han å tevla for Haugesund Idrettslag.

I april 2010 i Hamburg sette Urige Buta ny personleg rekord i maraton på 2,09,27. Den gongen var han framleis etiopisk statsborgar; hadde han vore norsk statsborgar ville dette ha vorte ny norsk rekord. Urige Buta vart norsk statsborgar i juni 2011.

Urige Buta deltok for fyrste gong i OL under sommar-OL 2012 i London, der han representerte Noreg. Buta deltok under maratonløpet den 12. august, den siste dagen i OL. Han heldt godt fylgje i byrjinga, men mot slutten sleit han mykje med leggen og enda til slutt på ein 36. plass på tida 2,17,58. Vinnaren vart Stephen Kiprotich frå Uganda med tida 2,08,01.

Fotnotar 

Norske langdistanseløparar
Norske maratonløparar
Norske deltakarar under sommar-OL 2012
Etiopiske langdistanseløparar
Friidrettsutøvarar under sommar-OL 2012
Trond Nymark

Trond Nymark () er ein norsk kappgjengar frå Bergen. Han representerer TIF Viking og er verdsmeister på 50 kilometer frå 2009.

Det beste resultatet hans er frå VM i friidrett 2009. Her sette han ny norsk rekord med tida 3,41,16 på 50 kilometer og kom på andreplass, berre slegen av russaren Sergej Kirdjapkin. Over fem år seinare vart det kjend at Kirdjapkin var knipen i doping etter gransking av blodpasset hans og at han var diskvalifisert frå tevlinga. Nymark vart dermed verdsmeister frå Berlin-VM.

Trond Nymark har tidlegare delteke i sommar-OL 2004 i Aten, sommar-OL 2008 i Beijing, og deltok også for Noreg under sommar-OL 2012 i London.

Kjelder 

Denne artikkelen bygger på «Trond Nymark» frå ,  den 1. august 2012.  
 
 Referansar

Bakgrunnsstoff 

 Profil og resultatoversikt hjå iaaf.org
 Offisiell nettside 

Norske kappgjengarar
Norske deltakarar under sommar-OL 2004
Norske deltakarar under sommar-OL 2008
Norske deltakarar under sommar-OL 2012
Friidrettsutøvarar under sommar-OL 2012
Idrettsutøvarar frå Bergen
Verdsmeistrar i friidrett
Karoline Næss

Karoline Næss () er ein norsk handballspelar frå Oslo. Ho speler no venstreback for Stabæk Håndball, men ho har tidlegare spelt for ulike klubbar i Oslo.

Våren 2011 debuterte Karoline Næss for det norske kvinnelandslaget i handball med to kampar mot Russland. Ho skåra to mål i kvar kamp.
I tillegg har ho spelt sju landskampar for ulike ungdomslandslag.

Under sommar-OL 2012 i London vart ho vald ut som reserve for det norske kvinnelandslaget. Ho var med på heile oppkøyringa til OL og deltok også nokre dagar i London under OL grunna skadar i troppen.

Kjelder 

Denne artikkelen bygger på «Karoline Næss» frå ,  den 1. august 2012.

Fotnotar 

Norske handballspelarar
Idrettsutøvarar frå Oslo
Norske deltakarar under sommar-OL 2012
Handballspelarar under sommar-OL 2012
Siril Helljesen

Siril Helljesen () er ein norsk dressurryttar. Ho tevlar for Follo Hestesportklubb og er busett på Vinterbro i Ås kommune.

Siril Helljesen har gått på rideskule og ridd for instruktør frå ho var i 12-årsalderen. Ho har gode resultat frå diverse dressurritt-tevlingar, og deltok for fyrste gong under sommar-OL 2012 i London saman med hesten «Dorina». Etter å ha fått underkjent ei øving då hesten vart skremt og fatta feil galopp, fekk ekvipasjen 69,985 på dressurprogrammet i kvalifiseringsrunden. Ekvipasjen var best av dei som vart slått ut, og berre 0,410 skilde dei frå å gå vidare i tevlinga. Dette var fyrste gong sidan 1956 at ein dressurryttar deltok for Noreg i olympiske leikar.

Kjelder 

 Profil hjå Norges Rytterforbund

Fotnotar 

Norske ryttarar
Norske deltakarar under sommar-OL 2012
Ryttarar under sommar-OL 2012
Aristídis Akratópoulos

Aristídis Akratópoulos (gresk Αριστείδης Ακρατόπουλος) var ein gresk tennisspelar fødd på 1800-talet. Han deltok for Hellas under sommar-OL 1896, dei 1. olympiske sommarleikane, i Aten.

Kjelder
Denne artikkelen bygger på «Aristidis Akratopoulos» frå ,  den 1. august 2012.  
 

Greske tennisspelarar
Greske deltakarar under sommar-OL 1896
Tennisspelarar under sommar-OL 1896
Kreta under OL

Kreta () deltok for fyrste gong under dei ikkje-anerkjende olympiske sommarleikane i 1906. Dei har ikkje delteke i nokre olympiske leikar seinare, men har delteke som ein del av Hellas frå 1908, sjølv om Den kretiske staten ikkje var ein del av Hellas før i 1913. Den kretiske troppen var sett saman av åtte mannlege utøvarar.

Flagg
Då Kreta deltok i sommar-OL 1906 nytta dei flagget til Den kretiske staten. Flagget har ein kvit kross på blå botn og ein raud firkant med ein kvit stjerne øvst inne ved stonga. Den kvite krossen på blå botn finn ein att i det greske flagget, medan den raude firkanten med kvit stjerne er ein versjon av flagget til det osmanske riket.

Kjelder

Denne artikkelen bygger på «Kreta i olympiska sommarspelen 1906» frå ,  den 1. august 2012.  
Denne artikkelen bygger på «Cretan State» frå , og «List of Greek flags» frå  den 1. august 2012.  

Kreta under OL
Nasjonar under OL
O
O